Nine Lives (film)

Nine Lives er en fransk komedie fra 2016. Filmen er regissert av Barry Sonnenfeld, skrevet av Dan Antoniazzi og Ben Shiffrin, og har Kevin Spacey, Jennifer Garner, Robbie Amell og Christopher Walken i hovedrollene.

Handling 
Tom Brand er en stor forretnings-tycoon i New York City. Hans arbeidsnarkomane holdning ødela hans første ekteskap med Madison, og forårsaket en rift mellom ham og hans voksne sønn David - som nå arbeider for faren sin, og ønsker seg farens godkjenning. Tom bor nå sammen med hans andre kone Lara (spilt av Jennifer Garner) som er litt mer tolerant overfor det faktum at han aldri er hjemme og henne og datteren Rebecca. Toms enorme bedrift "FireBrand" nærmer seg gjennomføringen av deres aller største prestasjon hittil: Den høyeste skyskraperen på den nordlige halvkule som også skal bli det nye hovedkvarteret deres.

Rebecca har alltid ønsket seg en katt. Men Tom har alltid nektet, fordi han hater katter. Han ønsker ikke skuffe datteren sin, og skynder seg å skaffe seg en presang i siste øyeblikk til datterens 11- års bursdag. Samtidig som Tom blir distrahert, omdirigerer GPS-systemet i bilen ham til en mystisk dyrebutikk kalt "Purrkins Pet Shop" full av merkelige og eksotiske katter. Butikkens eksentriske eier Felix Perkins (spilt av Christopher Walken) forteller Tom at han ikke kan velge katten, det er katten som velger sin eier. Tom tar med seg en katt som heter Mr. Fuzzypants, som, ifølge Felix Perkins, allerede har brukt syv av sine ni liv.

Tom er på vei hjem til datterens bursdag, når han bestemmer seg for å møte Ian Cox, en av de øverste lederne i bedriften hans som har ansvaret for den nye bygningen hans. Tom får vite at en annen bygning i Chicago kommer til å bli høyere enn Toms bygning. Når de står på taket har de en heftig krangel, som ender med at Tom skyter Ian Cox - samtidig som ett lyn slår ned i en antenne på taket deres. Dette fører til at Tom blåses ned av bygningen sammen med katten. Han stuper ned ved siden av skyskraperen, men den ene benet hans henger fast i noe utstyr, og han blir kastet tilbake inn gjennom et vindu. Når han våkner igjen, innser Tom at menneske-kroppen hans ligger på sykehus i koma. Men bevisstheten hans er fanget i kattens kropp. Felix Perkins besøker Tom. Han er i stand til å snakke med katten, og skjønner hva som har skjedd. Tom får beskjed fra Felix om at han må re-vurdere prioriteringene sine, få kontakt med familien sin og unngå tidligere feil i løpet av en uke. Ellers kommer Tom til å bli sittende fast som en katt for alltid.

Lara og Rebecca tar katten med seg hjem. Som Mr. Fuzzypants forsøker han å overbevise sin kone og datter om at han faktisk er Tom. Etter hvert innser han hvor mye han i årenes løp egentlig har ignorert hans egen familie. Dette motiverer ham til å forsøke å gjøre sin kone lykkelig. Tom får også vite at Ian Cox planlegger å ta over kontrollen av bedriften hans. Toms sønn David forsøker å hindre disse planene, men Ian gir David sparken. Ian planlegger å kunngjøre at bedriften skal bli solgt i løpet av festen for åpningen av deres nye skyskraper. Etter hvert innser datteren Rebecca at Mr. Fuzzypants i virkeligheten er hennes far. I mellomtiden har Toms menneske-kropp problemer ved sykehuset. Lara, David og Rebecca reiser dit, og Rebecca har katten gjemt i ryggsekken sin. David får ett øyeblikk alene med ham og forteller Tom at han er lei seg for at han ikke klarte å redde farens bedrift. David tar med seg Toms adgangskort, noe som antyder at David planlegger å begå selvmord ved deres nye skyskraper.

Ved sykehuset planlegger Lara og Dr. Cole å koble fra Toms respirator, og la ham dø. Rebecca ber katten om å bevise at han virkelig er Tom. Men Tom husker hva Mr. Perkins sa om kjærlighet. Han bestemmer seg for å følge etter David, og la menneske-kroppen hans dø. Selv om dette betyr at han kommer til å bli fanget i kroppen til en katt for alltid. Ved den nye skyskraperen hopper David ned fra bygningen, og katten hopper etter ham og trekker med seg en kabel. Det avsløres deretter at David har på seg en fallskjerm brukt til BASE-hopping. Han lander midt under åpningsfesten, og kunngjør at han nå kontrollerer farens 51 % av alle aksjene. Han sier at bedriften skal forbli et familie-eid selskap. Han gir Ian sparken. Tom våkner fra koma akkurat tidsnok til å se Davids kunngjøring på en TV.

Ian passerer i mellomtiden Mr. Perkins som ber ham om å ikke tilbringe så mye tid på mobiltelefonen sin. Ian ignorerer ham, men blir deretter truffet av en bil. Bevisstheten hans overføres til en katt som Mr. Perkins tar med seg tilbake til dyrebutikken sin. Tom og Rebecca vender tilbake til Mr. Perkins hvor Tom spør om han har en hund til salgs. Mr. Perkins sier at han ikke driver med hunder. Men han presenterer dem for Mr. Fuzzypants, som har ett liv igjen.

Rolleliste 
 Kevin Spacey
 Jennifer Garner
 Robbie Amell
 Christopher Walken som Felix Grant
 Malina Weissman
 Mark Consuelos
 Teddy Sears som Josh
 Talitha Bateman som Nicole
 Jay Patterson som Benson
 Brad Aldous som Lanky
 Jewelle Blackman som Dr. Cole

Eksterne lenker 
 

Filmer fra 2016
Franske filmkomedier
Engelskspråklige filmer